**Αθήνα:** 18.02.2022

**Αρ. Πρωτ.:**  233

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Άμεση αποκατάσταση των προβλημάτων στις τοποθετήσεις και μεταθέσεις των εκπαιδευτικών ΑμεΑ**

Επιστολή [στο υπουργείο Παιδείας απέστειλε η ΕΣΑμεΑ, ζητώντας](https://www.esamea.gr/pressoffice/press-releases/5566-gia-tin-anagki-ethnikoy-sxedioy-prosbasimoy-toyrismoy-sti-xora-milise-sti-boyli-o-i-bardakastanis) την άμεση παρέμβαση της υπουργού κ. Κεραμέως για την εξέταση και την επίλυση πολύ σημαντικών θεμάτων που απασχολούν εκπαιδευτικούς με αναπηρία ή/και χρόνια πάθηση καθώς και γονείς και συζύγους ατόμων με βαριές αναπηρίες τη συγκεκριμένη κατηγορία εκπαιδευτικών, ώστε να συνεχίσουν απρόσκοπτα να προσφέρουν τις υπηρεσίες τους στην εκπαιδευτική κοινότητα.

Όπως είχε επισημάνει η ΕΣΑμεΑ και στην [υπ’ αριθ. πρωτ. 1658.07.12.2021 επιστολή της](https://www.esamea.gr/our-actions/ypdbmth/5471-i-e-s-a-mea-zitaei-tin-amesi-apokatastasi-ton-problimaton-stis-topothetiseis-kai-metatheseis-ton-ekpaideytikon-anapliroton-kai-monimon-poy-einai-atoma-me-anapiries-i-kai-xronies-pathiseis-i-einai-goneis-i-nomimoi-kidemones-atomon-me-baries-anapiries), η σταδιακή κατάργηση όλων των ευεργετικών διατάξεων που είχαν προβλεφθεί, στο πλαίσιο των εύλογων προσαρμογών στην εργασία, για τις δυσκολίες που αντιμετωπίζουν οι εν λόγω κατηγορίες εκπαιδευτικών στις τοποθετήσεις τους σε σχολικές δομές, οι οποίες τους προστάτευαν ώστε να μην τοποθετούνται σε απομακρυσμένα και δυσπρόσιτα μέρη, διευκολύνοντάς τους στην άσκηση των καθηκόντων τους στην εκπαίδευση, σε συνδυασμό, με την πανσπερμία νομοθετικών διατάξεων που ισχύουν σήμερα, έχουν επιφέρει τεράστια προβλήματα και δυσκολίες στην επαγγελματική τους σταδιοδρομία, αλλά και στην οικογενειακή τους ζωή και καθημερινότητα και έχει τους έχει οδηγήσει σε απόγνωση.

Αυτό είναι εμφανές και στην ανοιχτή επιστολή των εκπαιδευτικών με αναπηρία που δημοσιεύθηκε πρόσφατα, στην οποία διαμαρτύρονται εντόνως και ζητάνε την ένταξή τους σε ειδική κατηγορία, με δικαίωμα άμεσης μετάθεσης, άμεσης απόσπασης, οριστικής τοποθέτησης κατά προτεραιότητα για όλους τους εκπαιδευτικούς που έχουν οι ίδιοι ή οι σύζυγοί τους ή τα τέκνα τους αναπηρία άνω του 67%, ανεξαρτήτως παθήσεως.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |